open-index/open-wikipedia-markdown huggingface dataset:
মাণ্ডবী

হিন্দু মহাকাব্য রামায়ণ অনুসারে রাজা কুশধ্বজ ও তার স্ত্রী রাণী চন্দ্রভাগার জ্যেষ্ঠ কন্যা ছিলেন **মাণ্ডবী**৷ কুশধ্বজ ছিলেন রামায়ণের মূল চরিত্র রামের স্ত্রী সীতার পালকপিতা জনকের অনুজ৷ মাণ্ডবী বর্তমান সপ্তরী জেলার রাজবিরাজ অঞ্চলে জন্মগ্রহণ করেছিলেন বলে অনুমান করা হয়৷ রাজা কুশধ্বজ ঐ অঞ্চলেই রাজত্ব করতেন৷ ইতিহাসিক সুত্রমতে তাদের পারিবারিক ছিলো বর্তমান রাজদেবী মন্দির বা তার আশেপাশে৷ তিনি রামের অনুজ ভরতকে বিবাহ করেন৷ তাদের তক্ষ ও পুষ্কল নামে দুই পুত্র সন্তান হয়৷ মাণ্ডবীর সহোদরা শ্রুতকীর্তি রাজা কুশধ্বজের কনিষ্ঠ কন্যা৷

## তথ্যসূত্র

বিষয়শ্রেণী:রঘুবংশ
বিষয়শ্রেণী:রামায়ণের চরিত্র
বিষয়শ্রেণী:সূর্য রাজবংশ
ডিজিটাল বাংলাদেশ দিবস

**ডিজিটাল বাংলাদেশ দিবস** বাংলাদেশে পালিত একটি দিবস। এটির পূর্ব নাম **আইসিটি দিবস**  বা তথ্য ও যোগাযোগ প্রযুক্তি দিবস। ২৬ নভেম্বর ২০১৮ তারিখে আইসিটি দিবসের পরিবর্তে এ দিনকে  **ডিজিটাল বাংলাদেশ দিবস** হিসেবে পালনের সিদ্ধান্ত নেয়া হয়। প্রতিবছর ১২ ডিসেম্বর জাতীয় ও রাষ্ট্রীয়ভাবে তথ্য ও যোগাযোগ প্রযুক্তি অধিদপ্তর দিবসটি পালন করে। ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদের বৈঠকে দিবসটি বাতিল করা হয়। 

## প্রেক্ষাপট
প্রধানমন্ত্রী শেখ হাসিনা ২০০৮ সালে নবম জাতীয় সংসদ নির্বাচনের প্রাক্কালে যে রূপকল্প ২০২১ বাস্তবায়নের ঘোষণা দেন তার মূল শিরোনাম ছিল ‘ডিজিটাল বাংলাদেশ’। ১২ ডিসেম্বর ২০০৮ তারিখে ডিজিটাল বিপ্লবের ঘোষণা আসে। এ দিন বাংলাদেশ আওয়ামী লীগের নির্বাচনী ইশতেহারে ডিজিটাল বাংলাদেশ বিনির্মাণের অঙ্গীকার করা হয়। ২৭ নভেম্বর ২০১৭ তারিখে বাংলাদেশ সরকার এ দিনটিকে রাষ্ট্রীয়ভাবে পালনের ঘোষণা দেয়। যা ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদের বৈঠকের মাধ্যমে বাতিল করা হয়। 

### জাতীয় তথ্য ও যোগাযোগ প্রযুক্তি দিবস
২০১৭ সালের ১২ ডিসেম্বর বঙ্গবন্ধু আন্তর্জাতিক সম্মেলন কেন্দ্রের হল অব ফেমে আলোচনা সভা অনুষ্ঠিত হয় এবং আইসিটি ক্ষেত্রে গুরুত্বপূর্ণ অবদানের জন্য ১২টি ক্যাটাগরিতে মোট ৯ জন ব্যক্তি ও ৬ প্রতিষ্ঠানকে ‘ন্যাশনাল আইসিটি অ্যাওয়ার্ড ২০১৭’ প্রদান করা হয়। পুরস্কারপ্রাপ্তরা হলেন:

এছাড়াও দিবসটি উদযাপনে তথ্য ও যোগাযোগ প্রযুক্তি বিভাগের উদ্যোগে ও ইয়াং বাংলার আয়োজনে অনলাইন প্রোগ্রামিং প্রতিযোগিতা অনুষ্ঠিত হয়। তথ্য ও যোগাযোগ প্রযুক্তি অধিদফতর এবং বাংলাদেশ ওপেন সোর্স নেটওয়ার্কের (বিডিওএসএন) সহযোগিতায় বাংলাদেশের বিভিন্ন অঞ্চলের শেখ রাসেল ডিজিটাল ল্যাবে প্রোগ্রামিং প্রতিযোগিতাটি অনুষ্ঠিত হয়।

### ডিজিটাল বাংলাদেশ দিবস
২৬ নভেম্বর ২০১৮ তারিখে আইসিটি দিবসের পরিবর্তে উক্ত দিনকে *ডিজিটাল বাংলাদেশ দিবস* হিসেবে পালনের সিদ্ধান্ত নেয়া হয়। ২০১৮ সাল থেকে প্রতিবছর ১২ ডিসেম্বর জাতীয় ও রাষ্ট্রীয়ভাবে তথ্য ও যোগাযোগ প্রযুক্তি অধিদপ্তর দিবসটি ডিজিটাল বাংলাদেশ দিবস নামে পালন করে আসছে।

## ডিজিটাল বাংলাদেশ পুরস্কার

প্রতিবছর ডিজিটাল বাংলাদেশ দিবসে গুরুত্বপূর্ণ কর্মসূচি পালনের পাশাপাশি তথ্য ও যোগাযোগ প্রযুক্তি খাতে বিশেষ অবদান রাখার জন্য ব্যক্তি, দল ও প্রতিষ্ঠানকে উৎসাহ ও উদ্দীপনা যোগানো এবং স্বীকৃতি প্রদানের উদ্দেশ্যে বাংলাদেশ সরকার ডিজিটাল বাংলাদেশ পুরস্কার প্রদান করে থাকে। ২০২১ সালে এ পুরস্কার প্রদান শুরু হয়।

## কর্মসূচি
*তথ্য ও প্রযুক্তি বিষয়ক প্রতিযোগিতা
* র‌্যালি
* আলোচনা সভা
* প্রযুক্তি বিষয়ক কর্মশালা 

## আরো পড়ুন
*ডিজিটাল বাংলাদেশ
*বিজয় দিবস (বাংলাদেশ)

## তথ্যসূত্র

বিষয়শ্রেণী:বাংলাদেশের দিবস
বিষয়শ্রেণী:ডিসেম্বর উদ্‌যাপন
বিশ্ব হাত ধোয়া দিবস

**বিশ্ব হাত ধোয়া দিবস** বা **বিশ্ব হাতধোয়া দিবস** বিশ্ব ব্যাপী জনসচেতনতা তৈরী ও উদ্বুদ্ধ করনের জন্য চালানো একটি প্রচারণামূলক দিবস। প্রতি বছর ১৫ অক্টোবর তারিখে বিশ্ব ব্যাপী এটি পালিত হয়ে থাকে। জনসাধারণের মধ্যে সাবান দিয়ে হাত ধোয়ার মাধ্যমে রোগের বিস্তার রোধ করার বিষয়ে সচেতনতা তৈরী করার উদ্দেশ্যে এই দিবসটি পালিত হয়ে থাকে।

## বাস্তবায়ন এবং ব্যবস্থাপনা
সাবান দিয়ে হাতধোয়ার বৈশ্বিক এবং স্থানীয় দৃষ্টিভঙ্গি প্রচার করার জন্য বিশ্ব হাতধোয়া অংশীদার (GHP) (পূর্বে নাম ছিল "হাত ধোয়ার জন্য সরকারি-বেসরকারি অংশীদারিত্ব" (PPPHW)) ২০০৮ সালে বিশ্ব হাত ধোয়া দিবস চালু করে।

### লক্ষ্য
বিশ্ব হাতধোয়া দিবসের মূল লক্ষ্য হলো:
* সকল সমাজের সাবান দিয়ে হাত ধোয়ার একটি সাধারণ সংস্কৃতির সমর্থন ও প্রচলন করা;
* প্রতিটি দেশে হাত ধোয়ার বিষয়ের নজর দেয়া;
* সাবান দিয়ে হাত ধোয়ার উপকারিতা সম্পর্কে সচেতনতা বৃদ্ধি করা।

## ইতিহাস
বিশ্ব পানি সপ্তাহে সুইডেনের স্টোকহোমে ২০০৮ সালের ১৫ অক্টোবর বিশ্ব হাতধোয়া অংশীদার (GHP) বিশ্বব্যাপী আঞ্চলিক ও স্থানীয় পর্যায়ে সাবান দিয়ে হাত ধোয়া সম্পর্কে সচেতনতা সৃষ্টির উদ্দেশ্যে সর্বপ্রথম এই দিবসটি উদ্‌যাপন করে। পরে জাতিসংঘের সাধারণ অধিবেশনে তারিখটি প্রতি বছর পালন করার সিদ্ধান্ত নেয়া হয়। ২০০৮ সালটি স্বাস্থ্যব্যবস্থার আন্তর্জাতিক বর্ষও ছিল। ২০০৮ সালে দিবসটি পালনে প্রতিষ্ঠাতা সংস্থাগুলির মধ্যে ছিল: FHI360 (আমেরিকা ভিত্তিক একটি অলাভজনক মানব উন্নয়ন সংস্থা), রোগ নিয়ন্ত্রণ ও প্রতিরোধ কেন্দ্র, প্র্যাক্টার অ্যান্ড গ্যাম্বল, ইউনিসেফ, ইউনিলিভার, বিশ্বব্যাংকের পানি ও স্বাস্থ্যব্যবস্থা প্রোগ্রাম এবং আন্তর্জাতিক উন্নয়ন জন্যের মার্কিন যুক্তরাষ্ট্রের সংস্থা।
## উপকারিতা
১. সাবান দিয়ে হাত ধোয়ার ফলে ডায়রিয়াজনিত রোগ ৩০ শতাংশ কমে যায়।

২. এই অভ্যাস তীব্র শ্বাসযন্ত্রের সংক্রমণ ২০ শতাংশ পর্যন্ত কমাতে পারে।

৩. কলেরা, ইবোলা, শিগেলোসিস, সার্স, হেপাটাইটিস ই ও কোভিড-১৯ এর মতো প্রাদুর্ভাব-সম্পর্কিত প্যাথোজেনগুলোর সংক্রমণ কমাতে হাত ধোয়া একটি গুরুত্বপূর্ণ ভূমিকা পালন করে।

৪. হাত পরিচ্ছন্ন রাখার মাধ্যমে অ্যান্টিমাইক্রোবিয়াল বিস্তার কমে।

৫. গ্রীষ্মমণ্ডলীয় বিভিন্ন রোগের ঝুঁকি কমে।

৬. হাসপাতাল থেকে ছড়ানো বিভিন্ন সংক্রমণ (এইচএআইএস) এর বিস্তার রোধ করে।

৭. শিক্ষার্থীদের মধ্যে হাত ধোয়ার অভ্যাস স্কুলে অনুপস্থিতির হারও কমাতে পারে।

৮. নিয়মিত হাত ধোয়ার অভ্যাস থাকলে উত্পাদনশীলতাও বৃদ্ধি পায়।

৯. স্কুলছাত্রীদের মধ্যে গ্যাস্ট্রোইনটেস্টাইনাল অসুস্থতার কারণে অনুপস্থিতি ২৯-৫৭ শতাংশ কমে।

১০. ছোট থেকেই শিশুর হাত ধোয়ার অভ্যাস তার বিকাশ উন্নত করতে সাহায্য করতে পারে।

## তথ্যসূত্র

## বহিঃসংযোগ
* সংগঠনের নিজেস্ব ওয়েব ঠিকানা
* বিশ্ব ব্যাংকের স্বাস্থ্যব্যবস্থা প্রোগ্রাম
* ইউনিসেফ
* ইউনিলিভার

বিষয়শ্রেণী:অক্টোবর উদ্‌যাপন
বিষয়শ্রেণী:স্বাস্থ্য সচেতনতা দিবস
বিষয়শ্রেণী:জনস্বাস্থ্য শিক্ষা
বিষয়শ্রেণী:স্বাস্থ্য বিষয়ক
বিষয়শ্রেণী:স্বাস্থ্যবিধি
বিষয়শ্রেণী:পয়ঃনিষ্কাশন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:জাতিসংঘের দিবস
ডন নিউজ

**ডন নিউজ** পাকিস্তানের ২৪ ঘণ্টার উর্দু ভাষার সংবাদ চ্যানেল। করাচি ভিত্তিক, স্টেশন পাকিস্তান হেরাল্ড প্রকাশনা লিমিটেড (পিএইচপিএল) এর একটি সহায়ক সংস্থা। যা  পাকিস্তানের বৃহত্তম ইংরেজি ভাষার মিডিয়া গ্রুপ হিসেবে পরিচিত। 

২৫ মে ২০০৭ তারিখে চ্যানেলটি পরীক্ষামূলক সম্প্রচার শুরু করে। ২৩ জুলাই ২০০৭ তারিখে পূর্ণরুপে সম্প্রচার শুরু হয়। প্রতিদিন চার ঘণ্টা সফল পরীক্ষার পর একটি উর্দু সংবাদ চ্যানেলে রূপান্তরিত হয়। প্রথমদিকে চ্যানেলটি আর্থিক সংকট ও কর্ম দর্শকের কারণে ২৪ ঘণ্টা সম্প্রচার হয়নি। পরে মূলত ১৫ মে ২০১০ তারিখে ২৪ ঘণ্টা সম্প্রচার শুরু করে।  

এক্সপ্রেস ২৪/৭ পাকিস্তানের একমাত্র ইংরেজি নিউজ চ্যানেলের স্থলে অল্প সময়ের জন্য এটি প্রতিস্থাপিত হয়। এর আগে এক্সপ্রেস মিডিয়া গ্রুপ আর্থিক সংকটের কারণে তাদের চ্যানেলটি বন্ধ করে দেয়।  

পাকিস্তানের সাবেক রাষ্ট্রপতি পারভেজ মোশাররফ ডন নিউজের পরীক্ষামূলক সম্প্রচার উদ্বোধন করেন।    চ্যানেলটি প্রাথমিকভাবে এইচএইচপিএল-এর প্রধান কার্যালয় হারুন হাউসে অবস্থিত ছিল, তবে পরবর্তীকালে করাচিতে ওয়েস্ট হোয়ারফের বর্তমান সদর দফতরে চলে যায়।

চ্যানেলটি দেশের বাইরে থেকে দেখার জন্য ওয়েবসাইটে ও অনলাইন সম্প্রচার চালু রেখেছে।

## প্রতিষ্ঠানের ইতিহাস
১৯৪০-এর দশকে পাকিস্তান প্রতিষ্ঠাতা, কায়দায়-আজম মুহম্মদ আলী জিন্নাহ   ডন পত্রিকার সূচনা করেন - এটি পাকিস্তানের প্রাচীনতম ইংরেজি ভাষার সংবাদপত্র।

**ডন নিউজ** পাকিস্তান থেকে প্রকাশিত প্রথম ইংরেজি সংবাদ এবং বর্তমানে চ্যানেল হিসাবে চালু রয়েছে এবং "তার দর্শকদের দায়ীত্বশীলতা, বিশ্বাসযোগ্য এবং সুস্থ ধারার সংবাদ প্রদানে অঙ্গীকারবদ্ধ। করাচি, লাহোর ও ইসলামাবাদে স্টুডিও সুবিধা নিয়ে করাচী, লাহোর, ইসলামাবাদ, কোয়েটা এবং পেশোয়ারে চ্যানেলটি সম্প্রচার রয়েছে। ডিজিটাল উপগ্রহ সংবাদ সংগ্রহ (ডিএসএনজি) ক্ষমতা এবং ব্রডব্যান্ড গ্লোবাল এরিয়া নেটওয়ার্ক (বিজিএএনএস) সহ অত্যাধুনিক প্রযুক্তির সজ্জিত, চ্যানেলে উপগ্রহের মাধ্যমে প্রত্যন্ত অঞ্চলে সরাসরি ট্রান্সমিশন সরবরাহ করার ক্ষমতা রয়েছে।

## কর্মসূচি

* উপদ্রব 
* আওয়াম কি বাত 
* নিউজ আই 
* ৯ কি ১১ 
* ফয়সাল আওয়াম ক 
* ভাইস বাডাল কে 
* কুম ক সেন্স 
* হুশিয়ার 
* খাবরেইন 
* মানো না না মানো 
* হে হাই জিন্দগী! 
* জাইযা 
* দুসরা রুখ 
* বাকখবর ৫ 
* চা টোস্ট অর হোস্ট 
* খবর বুদ্ধিমান 
* রায় কর

## প্রতিযোগী চ্যানেল

* এএজে টিভি 
* আব টাক্ক নিউজ 
* এআরওয়াই নিউজ  
* সিএনবিসি পাকিস্তান 
* ডিন নিউজ 
* দুনিয়া নিউজ  
* এক্সপ্রেস নিউজ 
* জিও নিউজ 
* ইন্দুস নিউজ 
* নিউজ ওয়ান  
* পিটিভি নিউজ 
* সামা নিউজ 
* ওয়াক্ট নিউজ

## আরো দেখুন

* *[[ডন (পত্রিকা)|ডন পত্রিকা]]* 
* সংবাদপত্র ডন গ্রুপ 
* পাকিস্তানে টেলিভিশন 
* পত্রিকা - ডন

## তথ্যসূত্র

বিষয়শ্রেণী:উর্দু ভাষার টেলিভিশন চ্যানেল
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পাকিস্তানের সংবাদপত্র
বিষয়শ্রেণী:পাকিস্তানের টেলিভিশন চ্যানেল
বিষয়শ্রেণী:২০০৭-এ প্রতিষ্ঠিত
বিষয়শ্রেণী:ডন মিডিয়া গ্রুপ
বিষয়শ্রেণী:২০০৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:পাকিস্তানের টেলিভিশন স্টেশন
বিষয়শ্রেণী:২০০৭-এ পাকিস্তানে প্রতিষ্ঠিত
ডন (২০১৫-এর চলচ্চিত্র)

***ডন***  হচ্ছে ২০১৫ সালে প্রচারিত সাদা-কলো লেতভিয়ান নাটকধর্মী চলচ্চিত্র।   চলচ্চিত্রটি পরিচালনা করেছে প্রখ্যাত পরিচালক লায়লা পকলনিনা।   এতে প্যাভলিক মরোজোব সম্পর্কে ও  তার বাবার সাথে শ্রুত্রতা পোষণ প্রসঙ্গে গল্পের ওপর নির্মিত একটি ছবি। এটি উৎকৃষ্ট মানের বিদেশি ভাষার চলচ্চিত্র হিসেবে  ৮৯ তম একাডেমি পুরস্কার নির্বাচিত হয়েছিল তবে শেষ পর্যন্ত মনোনিত হয় নি।  এটি পোল্যান্ড এবং এস্তোনিয়াতের একটি যৌথ প্রযোজনার চলচ্চিত্র।

## অভিনয়

* ভিলিস দাদুজিনস 
* অ্যান্টোনাস গ্রার্ডস 
* আন্দ্রেস কেস 
* লেইনা 
* উইকটার জবরোস্কি

## আরো দেখুন

* সেরা বিদেশী ভাষার চলচ্চিত্রের জন্য ৮৯ তম একাডেমী অ্যাওয়ার্ডস জমা দেওয়ার তালিকা 
* বেস্ট ফরেন ল্যাঙ্গুয়েজ ফিল্মের জন্য অ্যাকাডেমি অ্যাওয়ার্ডের জন্য লাতভিয়া জমা দেওয়ার তালিকা

## তথ্যসূত্র

## বহিঃসংযোগ

* জাতীয় ফিল্ম সেন্টার Latvia  
* 

বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:২০১৫-এর চলচ্চিত্র
আন্তঃবাহিনী জনসংযোগ পরিদপ্তর

**আন্তঃবাহিনী জনসংযোগ পরিদপ্তর** বা **আইএসপিআর** হলো বাংলাদেশ সশস্ত্র বাহিনীর মিডিয়া ও সংবাদ সংস্থা। এটি দেশের প্রচার মাধ্যম ও সাধারণ জনগণের কাছে সামরিক সংবাদ ও তথ্য প্রচার করে। এই পরিদপ্তরটি প্রতিরক্ষা মন্ত্রণালয়ের অধীনস্থ।

## ইতিহাস
১৯৭২ সালে সশস্ত্র বাহিনী এবং অন্যান্য আন্তঃবাহিনী সংস্থার প্রচার ও জনসংযোগ কাজ পরিচালনার জন্য রাষ্ট্রপতির আদেশবলে আন্তঃবাহিনী জনসংযোগ পরিদপ্তর প্রতিষ্ঠিত হয়। প্রথমে পুরাতন হাইকোর্ট ভবন এলাকায় অবস্থিত প্রতিরক্ষা মন্ত্রণালয়ের অফিস ভবনের সাথে ছোট একটি অংশে ৩৭ জন জনবল নিয়ে আন্তঃবাহিনী জনসংযোগ পরিদপ্তরের অফিস স্থাপন করা হয়। এটির প্রথম পরিচালক হন যাহিদ হোসেন।

এটির কর্মপরিধি বৃদ্ধি পাওয়ার কারণে ১৯৭৭ সালে জনবল বৃদ্ধি করে ৫৬ জন করা হয় ও দপ্তরটির সাংগঠনিক কাঠামো পুনর্গঠন করা হয়। পরে ১৯৮২ সালে প্রধান সামরিক আইন প্রশাসকের সচিবালয় থেকে জারিকৃত আদেশের মাধ্যমে এই পরিদপ্তরের সাংগঠনিক কাঠামো পুনঃবিন্যাস করা হয় ও দপ্তরটির জনবল হ্রাস করে ৩৩ জনে আনা হয়।

১৯৯৩ সালে পুরাতন হাইকোর্ট ভবন থেকে প্রতিরক্ষা মন্ত্রণালয়ের অফিস গণভবন কমপ্লেক্সে স্থানান্তর করা হলে এই পরিদপ্তরের অফিসও গণভবনে আনা হয়। পরে আরো দুইবার পরিদপ্তরের অফিসস্থান পরিবর্তন হয়। ২০০৪ সালে এর অফিস অস্থায়ীভাবে পুরাতন লগ এরিয়া সদরদপ্তররের দোতলায় স্থানান্তরিত করা হয় ও বর্তমানে এই অবস্থান থেকে এটি এর কার্যক্রম পরিচালনা করছে।

## কাজ
সকল গণমাধ্যমের সাথে সমন্বয়ের মাধ্যমে, সশস্ত্র বাহিনী ও প্রতিরক্ষা মন্ত্রণালয়ের সংশ্লিষ্ট সংস্থাসমূহের যাবতীয় কার্যক্রমের প্রচারণা ও জনসংযোগের কার্যক্রম পরিচালনা করা।
পরিদপ্তরের প্রধান কার্যাবলী নিম্নরূপঃ
* সশস্ত্র বাহিনী এবং অন্যান্য সংস্থার কার্যক্রম বিভিন্ন প্রচার মাধ্যম যেমন সংবাদপত্র, বেতার এবং টেলিভিশনে সঠিকভাবে উপস্থাপন এবং প্রচারণার উদ্দেশ্যে কার্যকর পরিকল্পনা গ্রহণ করা এবং বাস্তবায়ন নিশ্চিত করা।
* কোন তথ্য যাতে ফাঁস/বিকৃত না হয় সেজন্য তিন বাহিনীর তথ্য, সংবাদ, মতামত, ছবি এবং বিজ্ঞাপন প্রকাশ/প্রচারের ক্ষেত্রে একমাত্র সংস্থা হিসাবে যথাযথ পন্থা অনুসরণ করা।
* সশস্ত্র বাহিনী এবং প্রতিরক্ষা মন্ত্রণালয়ের অধীন অন্যান্য দপ্তর/সংস্থার জন্য ঘরোয়া সাময়িকী প্রকাশ করা।
* সশস্ত্র বাহিনী ও প্রতিরক্ষা মন্ত্রণালয়ের অধীন অন্যান্য দপ্তর/সংস্থা সমূহের সদস্য কর্তৃক লিখিত নিবন্ধ/প্রবন্ধ প্রকাশনা/প্রচারণার জন্য সম্পাদনা ও ছাড়পত্র প্রদান করা।
* সশস্ত্র বাহিনীর সদস্যদের অংশগ্রহণ/উপস্থাপনায় বেতার ও টেলিভিশনে অনুষ্ঠানাদি প্রচারের উদ্যোগ গ্রহণ ও সমন্বয় সাধন করা।
* সশস্ত্র বাহিনীর সদস্যদের মনোবল বৃদ্ধির লক্ষ্যে প্রামাণ্য চিত্র নির্মাণ ও প্রদর্শনের ব্যবস্থা করা।
* সশস্ত্র বাহিনীর কার্যক্রম সংক্রান্ত প্রেস ক্লিপিং ও তথ্যসূত্র সংরক্ষণ করা।
* প্রয়োজনে, বাংলাদেশ সশস্ত্র বাহিনী সংক্রান্ত খবর বিদেশী সংবাদ প্রতিবেদনে অনুসন্ধান ও পর্যবেক্ষণ করা এবং প্রতিবাদলিপি প্রেরণ করা।
* প্রয়োজনে, সশস্ত্র বাহিনীর পক্ষে মনস্তাত্ত্বিক প্রচারাভিযান  পরিচালনার উদ্যোগ গ্রহণ করা।

## আরও দেখুন
* বাংলাদেশের গণমাধ্যম
* বাংলাদেশ সশস্ত্র বাহিনী

## তথ্যসূত্র

## বহিঃসংযোগ
* ''আইএসপিআর'' দাপ্তরিক ওয়েবসাইট
* 


বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সশস্ত্র বাহিনী
বিষয়শ্রেণী:১৯৭২-এ প্রতিষ্ঠিত সরকারি সংস্থা
বিষয়শ্রেণী:বাংলাদেশ সেনাবাহিনী
বিষয়শ্রেণী:বাংলাদেশ বিমান বাহিনী
বিষয়শ্রেণী:বাংলাদেশ নৌবাহিনী
বিষয়শ্রেণী:ঢাকা সেনানিবাস
বালি নিশ্চিন্দা চিত্তরঞ্জন বিদ্যালয়

থাম্ব
**বালি নিশ্চিন্দা চিত্তরঞ্জন বিদ্যালয়** ভারতের পশ্চিমবঙ্গ রাজ্যের  হাওড়া জেলার বালিতে অবস্থিত একটি উচ্চ বিদ্যালয়। বিদ্যালয়টি স্থাপিত হয় ১৯৫১ সালে। বিদ্যালয়টি বালি এলাকার নিশ্চিন্দা গ্রাম পঞ্চায়েতের অন্তর্গত। বিদ্যালয়টির অধীনে পঞ্চম শ্রেণি থেকে দ্বাদশ শ্রেণি পর্যন্ত পড়ানো হয়। বিদ্যালয়টি প্রধাণত দিবা শাখায় পরিচালিত হয়।

## তথ্যসূত্র

* https://web.archive.org/web/20190616221202/http://schoolspedia.com/website/bally-nischinda-chittaranjan-vidyalaya-howrah
* https://m.facebook.com/pages/category/High-School/Bally-Nischinda-Chittaranjan-Vidyalaya-152949838092603/
*https://www.icbse.com/schools/bally-nischinda-chittaranjan-v-z5wwy4
*http://wbchse.nic.in/admin/school_details.php?hp=6024

## বহিঃসংযোগ

বিষয়শ্রেণী:হাওড়া জেলার শিক্ষাব্যবস্থা
বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:হাওড়া জেলার বিদ্যালয়
বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
বিষয়শ্রেণী:১৯৫১-এ পশ্চিমবঙ্গে প্রতিষ্ঠিত
ন্যাশনাল প্রোডাকটিভিটি অর্গানাইজেশন

**ন্যাশনাল প্রো​ডাকটিভিটি অর্গানাইজেশন (এনপিও)** শিল্প মন্ত্রণালয়াধীন একটি দপ্তর যা দেশের  দেশের কৃষি, শিল্প ও সেবা সেক্টরে উৎপাদনশীলতা উন্নয়ন নিয়ে কাজ করে।  এর সদর দপ্তর রাজধানী ঢাকায়। 

## ইতিকথা
প্রতিষ্ঠানটি ১৯৮২ সালে প্রতিষ্ঠা করা হয়। এটি দেশের কৃষি, শিল্প ও সেবা সেক্টরে উৎপাদনশীলতা উন্নয়ন নিয়ে কাজ করে।  
বাংলাদেশ ১৯৮২ সালে এশিয়ান প্রোডাক্টিভিটি অর্গানাইজেশনের সদস্য হয়। টোকিও ভিত্তিক এশিয়ান প্রোডাক্টিভিটি অর্গানাইজেশন(এপিও) এর বাংলাদেশের ফোকাল পয়েন্ট হিসেবে কাজ করে এনপিও।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:১৯৮৯-এ প্রতিষ্ঠিত সরকারি সংস্থা
বিষয়শ্রেণী:বাংলাদেশের অর্থনীতি
নুঙ্গী রেলওয়ে স্টেশন

**নুঙ্গী রেলওয়ে স্টেশন** হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক  দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। নুঙ্গী রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। নুঙ্গী রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি নুঙ্গী ও তার পার্শ্ববর্তী এলাকাগুলিতে রেল পরিষেবা প্রদান করে।

## ভৌগোলিক অবস্থান
নুঙ্গী রেলওয়ে স্টেশনের অবস্থান হল । এর গড় উচ্চতা হল ।

## ইতিহাস
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে নুঙ্গী পর্যন্ত  বিস্তৃত ব্রডগেজ রেলপথ নির্মাণ করেছিল।

## বৈদ্যুতিকরণ
শিয়ালদহ থেকে নুঙ্গী পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।

## তথ্যসূত্র

## বহিঃসংযোগ
*  
*  
* 

বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন
বিষয়শ্রেণী:১৮৯০-এ ভারতে প্রতিষ্ঠিত
বিষয়শ্রেণী:কলকাতা শহরতলি রেল স্টেশন
বিষয়শ্রেণী:১৮৯০-এ ভারতে চালু রেলওয়ে স্টেশন
বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:শিয়ালদহ রেল বিভাগ
এনজিও বিষয়ক ব্যুরো

**এনজিও বিষয়ক ব্যুরো** বাংলাদেশ সরকারের একটি প্রতিষ্ঠান যা বাংলাদেশের বেসরকারি এজেন্সিগুলোর তদারকি করে থাকে।
## ইতিকথা
এনজিও বিষয়ক ব্যুরো ১৯৯০ সালে প্রতিষ্ঠিত হয়। এটি প্রধানমন্ত্রীর কার্যালয় এর অধীনস্থ একটি বিভাগ। দেশের প্রত্যেক *এনজিও*কেই এ দপ্তরে নিবন্ধিত হতে হয়। মোহাম্মদ আসাদুল ইসলাম এই ব্যুরোর ডিরেক্টর জেনারেল। বর্তমানে বাংলাদেশে ২,৪৯৮টি এনজিও আছে। এদের মধ্যে ২৪০টি বৈদেশিক সংস্থা পরিচালিত।
## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:১৯৯০-এ প্রতিষ্ঠিত সরকারি সংস্থা
খ্রিস্টান ধর্মীয় কল্যাণ ট্রাস্ট

**খ্রিস্টান ধর্মীয় কল্যাণ ট্রাস্ট** একটি সরকারি ট্রাস্ট যা বাংলাদেশের খ্রিস্টান জনগোষ্ঠীদের জন্য কাজ করে। এর সদর দপ্তর ঢাকায় অবস্থিত।

## ইতিকথা
২০০৪ সালে ট্রাস্টটিকে বাংলাদেশ সরকারের অনুমতি ক্রমে প্রতিষ্ঠা করা হয়। এই প্রতিষ্ঠানটি বাংলাদেশ সরকারের ধর্ম বিষয়ক মন্ত্রণালয় এর অধীনে কাজ করে। ২০১৬ সালে ট্রাস্টটিকে ১০ লক্ষ টাকা অনুদান দেওয়া হয়।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:২০০৪-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক ধর্মীয় সংগঠন
বিষয়শ্রেণী:২০০৪-এ প্রতিষ্ঠিত সরকারি সংস্থা
বিষয়শ্রেণী:বাংলাদেশে খ্রিস্টধর্ম
জুট ডাইভারসিফিকেশন প্রমোশন সেন্টার

**জুট ডাইভারসিফিকেশন প্রমোশন সেন্টার (জেডিপিসি)** একটি স্বায়ত্তশাসিত সরকারি সংস্থা যা বাংলাদেশে পাট ব্যবহারের প্রচার ও বৈচিত্র্যের জন্য কাজ করে। এর সদর দপ্তর ঢাকা, বাংলাদেশ -এ অবস্থিত।  কেন্দ্রটি বাংলাদেশে প্রথম পাট মেলা আয়োজন করে।

## ইতিহাস
ঐতিহাসিকভাবে পাট বাংলাদেশের একটি গুরুত্বপূর্ণ শিল্প।  পাট ব্যবহারের বৈচিত্র্যের জন্য আন্তর্জাতিক ফোরামে পাট বৈচিত্র্য কেন্দ্রের প্রস্তাব উত্থাপিত হয়েছিল।  ২০০২ সালে বস্ত্র ও পাট মন্ত্রণালয় দ্বারা পাট বৈচিত্র্য উন্নয়ন কেন্দ্র প্রতিষ্ঠিত হয়েছিল।  এটি ঢাকা ইন্টারন্যাশনাল জুট স্টাডি গ্রুপ এর পূর্ব সদর দপ্তরে অবস্থিত।  চট্টগ্রাম, ঢাকা, যশোর, নরসিংদী, রংপুর, এবং টাঙ্গাইলের পাট উদ্যোক্তা সেবা কেন্দ্র রয়েছে। কেন্দ্রটি পাটজাত পণ্যগুলির বৈচিত্র্যের জন্য একটি সরকারী কৌশল হল পাট রপ্তানি ও জাত উন্নত করা। 

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:২০০১-এ বাংলাদেশে প্রতিষ্ঠিত
বিষয়শ্রেণী:বাংলাদেশের পাট শিল্প
বিষয়শ্রেণী:২০০১-এ প্রতিষ্ঠিত সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:২০০২-এ বাংলাদেশে প্রতিষ্ঠিত
মোঃ শামসুল হক (জেনারেল)

লেফটেন্যান্ট জেনারেল (অব:) **মো. শামসুল হক** বাংলাদেশ সেনাবাহিনীর সাবেক কোয়ার্টারমাস্টার জেনারেল ( **কিউএমজি** ), সেনা সদর দপ্তর (এএইচউকি), ঢাকা ক্যান্টনমেন্ট - ১০ম বিএমএ দীর্ঘ মেয়াদী কোর্স। তিনি জাতীয় নিরাপত্তা গোয়েন্দা সংস্থার (এনএসআই) সাবেক মহাপরিচালক।  সেনা কল্যাণ সংস্থার সাবেক চেয়ারম্যান।  (১৫ মে ২০১৪ সালে নির্বাচিত )

## জন্ম ও শিক্ষাজীবন

## কর্মজীবন
তিনি নিউইয়র্কের জাতিসংঘের সদর দফতরের বাংলাদেশ স্থায়ী মিশনে প্রতিরক্ষা উপদেষ্টা হিসেবেও দায়িত্ব পালন করেছেন। বাংলাদেশ রাইফেলস (এখন বর্ডার গার্ড বাংলাদেশ) এর ৬ রাইফেল ব্যাটালিয়নের কমান্ডিং অফিসার হিসাবে দায়িত্ব পালন করেন। তার অধীনে ২০১৫ সালে সেগুনবাগিচায়  এনএসআইর নতুন সদর দপ্তর নির্মাণ শুরু হয়।  তিনি সাবেক মহাপরিচালক মেজর জেনারেল (অব:) এম মঞ্জুর আহমেদের স্থলাভিষিক্ত হন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
লেইলা লপেজ

**লেইলা লপেজ ** (; ১৯ নভেম্বর ১৯৫৯ –৩ ডিসেম্বর  ২০০৯)  একজন ব্রাজিলীয়  অভিনেত্রী, মডেল, সাংবাদিক, পর্ন তারকা এবং টেলিভিশন উপস্থাপিকা, যিনি রেডে গ্লোবো চ্যানেলে পারিবারিক সমস্যা নিয়ে রচিত সস্তা ধারাবাহিক নাটকে এবং পরবর্তীতে পর্নগ্রাফিক চলচ্চিত্রে ভূমিকার জন্য পরিচিত।

## প্রাথমিক জীবন
লেইলা লপেজ সাও লেওপলডো, রিও গ্র্যান্ডে ডো শুল, ব্রাজিলে জন্মগ্রহণ করেন। ১৯৯০ সালে রেডে গ্লোবো চ্যানেলের সাংবাদিক হিসেবে বিখ্যাত হওয়ার আগ পর্যন্ত সেখানেই বসবাস করেন।

তাকে দু’বার প্লেবয় ম্যাগাজিনে দেখা যায়। প্রথমবার ১৯৯৭ সালেও মার্চ সংস্করণে এবং পরবর্তীতে পর্নগ্রাফিক চলচ্চিত্র *[[Brasileirinhas|ব্রাজিলিরিনহাস]]* পরিচালনার পরে ২০০৮ সালের মে মাসের সংস্করণে। শেষবার তাকে দেখা যায় *এন্ত্রে ৪ পারেদেস কম লিলা লোপেস* এর উপস্থাপিকা হিসেবে। 
## মৃত্যু
২০০৯ সালের ৩ ডিসেম্বর তিনি ইঁদুর মারার বিষ খেয়ে আত্মহত্যা করেন।

## কর্মজীবন

### পারিবারিক সমস্যা নিয়ে রচিত সস্তা ধারাবাহিক নাটক (soap opera)
* ১৯৯০ –  *[[Pantanal (telenovela)|Pantanal]]* as Lúcia
* ১৯৯১ –  *O Guarani* as Severina
* ১৯৯২ –  *Despedida de Solteiro* as Carol
* ১৯৯৩ –  *Renascer* as Teacher Lu
* ১৯৯৪ –  *[[Tropicaliente]]* as Olívia María
* ১৯৯৬ –  *[[O Rei do Gado]]* as Suzane
* ১৯৯৭ –  *[[Malhação]]* as Rosa 
* ১৯৯৮ –  *Caça Talentos* as Rosinha
* ১৯৯৯ –  *Chiquititas* as Mãe de Vivi
* ২০০০ –  *Marcas da Paixão* as Creuza

### পর্নগ্রাফিক চলচ্চিত্র
* ২০০৮ –  *Pecados and Tentações* as Marlene
* ২০০৯ –  *Pecado sem Perdão* as Marlene
* ২০০৯ –  *Pecado Final* as Marlene
* ২০০৯ –  *A Última Enterrada*

### মঞ্চনাটক
* ১৯৯৪ –  *Quero Voltar Pra Casa*
* ১৯৯৫ –  *Entre Amigas*
* ১৯৯৫ –  *Frankestein*
* ১৯৯৬ –  *Socorro, Mamãe foi Embora*
* ১৯৯৭ –  *A Beata Maria do Egito*
* ১৯৯৮ –  *Paixão de Cristo*
* ১৯৯৮ –  *Pedro Mico*
* ১৯৯৯ –  *Terapia Sexual*
* ২০০২ –  *Em Nome do Filho*
* ২০০২ –  *Diva*
* ২০০৩ –  *Despedida Muito Louca*
* ২০০৪ –  *Nunca Se Sábado*
* ২০০৫ –  *Em nome do Pai*
## তথ্যসূত্র

## বহিঃসংযোগ

* 

বিষয়শ্রেণী:১৯৫৯-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:২০শ শতাব্দীর সাংবাদিক
বিষয়শ্রেণী:নারী পর্নোগ্রাফি চলচ্চিত্র প্রযোজক
বিষয়শ্রেণী:গ্ল্যামার মডেল
বিষয়শ্রেণী:ব্রাজিলীয় পর্নোগ্রাফিক চলচ্চিত্র অভিনেত্রী
বিষয়শ্রেণী:ব্রাজিলীয় টেলিভিশন অভিনেত্রী
বিষয়শ্রেণী:ব্রাজিলীয় সোপ অপেরা অভিনেত্রী
বিষয়শ্রেণী:ব্রাজিলীয় নারী প্রাপ্তবয়স্ক মডেল
বিষয়শ্রেণী:ব্রাজিলীয় সাংবাদিক
বিষয়শ্রেণী:ব্রাজিলীয় টেলিভিশন ব্যক্তিত্ব
বিষয়শ্রেণী:বিষপানে আত্মহত্যা
বিষয়শ্রেণী:২০শ শতাব্দীর ব্রাজিলীয় অভিনেত্রী
বিষয়শ্রেণী:২১শ শতাব্দীর ব্রাজিলীয় অভিনেত্রী
বিষয়শ্রেণী:রিও গ্রান্দে দে সুলের ব্যক্তি
বিষয়শ্রেণী:২০০৯-এ আত্মহত্যা
বিষয়শ্রেণী:ব্রাজিলে আত্মহত্যা
উত্তরপাড়া রেলওয়ে স্টেশন

**উত্তরপাড়া রেলওয়ে স্টেশন** হল  হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি উত্তরপাড়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১০ কি.মি. দূরে স্টেশনটি অবস্থিত।

## ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 

## বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়। 

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিজনেস প্রমোশন কাউন্সিল

**বিজনেস প্রমোশন কাউন্সিল ** একটি কাউন্সিল যা বাংলাদেশে নির্দিষ্ট পণ্য রপ্তানির প্রচার করে।  বিজনেস প্রমোশন কাউন্সিল বাণিজ্য মন্ত্রণালয়ের একটি অঙ্গীকারবদ্ধ প্রতিষ্ঠান। এটি রপ্তানি বৈচিত্র্যের কাজ এবং সাত সেক্টর-ভিত্তিক কাউন্সিলের প্রচেষ্টার সমন্বয় সাধনের জন্য দায়বদ্ধ। 

## সেক্টর ভিত্তিক কাউন্সিল
* কৃষি পণ্য বিজনেস প্রমোশন কাউন্সিল (এপিবিপিসি)
* মৎস্য পণ্য বিজনেস প্রমোশন কাউন্সিল (এফপিবিপিসি)
* ঔষধি উদ্ভিদ ও হার্বাল পণ্য বিজনেস প্রমোশন কাউন্সিল (এমপিএইচপিবিপিসি)
* লাইট ইঞ্জিনিয়ারিং প্রোডাক্ট বিজনেস প্রমোশন কাউন্সিল (এলএলপিবিপিসি)
* লেদার সেক্টর বিজনেস প্রমোশন কাউন্সিল (এলএসবিপিসি) 
* আইসিটি বিজনেস প্রমোশন কাউন্সিল (আইবিপিসি)
*প্লাষ্টিক প্রোডাক্টস বিজনেস প্রমোশন কাউন্সিল (পিপিবিপিসি)

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাণিজ্য মন্ত্রণালয় (বাংলাদেশ)
বিষয়শ্রেণী:১৯৭২-এ প্রতিষ্ঠিত সরকারি সংস্থা
বিষয়শ্রেণী:বাংলাদেশ ভিত্তিক ব্যবসা প্রতিষ্ঠান
বিষয়শ্রেণী:বাংলাদেশের বৈদেশিক বাণিজ্য
মিরপুর কলেজ

**মিরপুর কলেজ** বাংলাদেশের মিরপুরের একটি বেসরকারি কলেজ। মিরপুর কলেজে বর্তমানে প্রায় ১২,৫০০ ছাত্রছাত্রী পড়াশোনা করছে। এটি মিরপুর বিশ্ববিদ্যালয় কলেজ নামেও পরিচিত। এখানে ছেলে এবং মেয়ে উভয়ের পড়াশুনা করার সুযোগ রয়েছে। কলেজটি মিরপুর-২ এ অবস্থিত। উচ্চ মাধ্যমিক ছাড়াও স্নাতক ও স্নাতকোত্তর শিক্ষা পরিচালনায় কলেজটি জাতীয় বিশ্ববিদ্যালয়ের অধিভুক্ত।

## ইতিহাস
ঢাকার মিরপুরে ১৯৭০ সালে প্রতিষ্ঠিত হয় মিরপুর কলেজ।

## ভর্তির যোগ্যতা
উচ্চ মাধ্যমিক কোর্সে ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ ৩.৫০ থাকতে হবে। অনার্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সিতে এবং এইচ.এস.সিতে গড়ে জিপিএ ৪.০০ থাকতে হবে। মাস্টার্সের ভর্তি অনার্সের সিজিপিএ এর উপর ভিত্তি করে নির্ধারিত হয়।

## অনুষদ ও বিভাগসমূহ
;উচ্চ মাধ্যমিক পর্যায়
* মানবিক
* ব্যবসায় শিক্ষা 
* বিজ্ঞান 

;স্নাতক সম্মান পর্যায় 
* বাংলা
* ইংরেজি
* অর্থনীতি   
* সমাজকর্ম
* রাষ্ট্রবিজ্ঞান
* ইসলামের ইতিহাস ও সংস্কৃত
* হিসাববিজ্ঞান
* মার্কেটিং
* ব্যবস্থাপনা
* ফিন্যান্স এন্ড ব্যাংকিং
* কম্পিউটার বিজ্ঞান ও প্রকৌশল (সিএসই)
* পর্যটন ও আতিথেয়তা ব্যাবস্থাপনা (প্রফেশনাল)

; স্নাতকোত্তর পর্যায় 
* ইংরেজি
* অর্থনীতি
* সমাজকর্ম
* রাষ্ট্রবিজ্ঞান
* হিসাববিজ্ঞান
* মার্কেটিং
* ব্যবস্থাপনা
* ফিন্যান্স এন্ড ব্যাংকিং

## গ্রন্থাগার
কলেজের মূল ভবনের তৃতীয় তলায় কলেজটির গ্রন্থাগার অবস্থিত। গ্রন্থাগারটি সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারে ৩,০০০ বই রয়েছে। লাইব্রেরীটি সকল শিক্ষার্থীর জন্য উন্মুক্ত হলেও শুধু কার্ডধারী শিক্ষার্থীরাই বই বাসায় নিয়ে যেতে পারে।

## ল্যাবসমূহ
কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের যথেষ্ট ল্যাব রয়েছে।
* কম্পিউটার ল্যাব
* টাইপ ল্যাব
* সাইন্স ল্যব
ল্যাব শুধু কার্ডধারী শিক্ষার্থীরাই ব্যবহার করতে পারে।

## সহশিক্ষা কার্যক্রম
মিরপুর কলেজে শিক্ষার পাশাপাশি রয়েছে সাংস্কৃতিক চর্চার জন্য সংগঠন *কালের উচ্চারণ* যেখানে যেকোন শিক্ষার্থী সাংস্কৃতিক চর্চা করতে পারে। এছারাও কলেজে রয়েছে রোভার স্কাউট, বিতর্ক প্রতিযোগিতা, বার্ষিক ক্রীড়া, জাতীয় দিবস ও বিভিন্ন অনুষ্ঠান সহ বার্ষিক শিক্ষা সফরের সুবিধা। মিরপুর কলেজে ইংরেজি বিষয়ে এক্সট্রা কেয়ার এবং কম্পিউটার প্রশিক্ষণের সুযোগসহ বিভিন্ন সহশিক্ষামূলক কার্যক্রম রয়েছে।

## শিক্ষকমণ্ডলী
*অধ্যাপক শাহ আলম (বিভাগীয় প্রধান) হিসাববিজ্ঞান বিভাগ
*অধ্যাপক শাহরিয়ার আহম্মদ (বিভাগীয় প্রধান) ব্যবস্থাপনা বিভাগ
* রেবেকা সুলতানা (বিভাগীয় প্রধান) অর্থনীতি বিভাগ
* জুয়েল আক্তার ( বিভাগীয় প্রধান) রাষ্ট্রবিজ্ঞান বিভাগ

## চিত্রশালা

File:মিরপুর কলেজ শহীদ মিনার .jpg|মিরপুর কলেজ শহীদ মিনার
চিত্র:এম.সি ক্যম্পাস.jpg|মিরপুর কলেজ ক্যম্পাস
চিত্র:এম.ইউ.সি.jpg|মিরপুর কলেজ


## আরও দেখুন
* সরকারি কলেজ
* বেসরকারি কলেজ
* সরকারি বিশ্ববিদ্যালয়
* বেসরকারি বিশ্ববিদ্যালয়
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৭০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
দুর্যোগ ব্যবস্থাপনা অধিদপ্তর

** দুর্যোগ ব্যবস্থাপনা অধিদপ্তর ** ২০১২ সালে দুর্যোগ ব্যবস্থাপনা ও ত্রাণ মন্ত্রনালয়ের অধীনে প্রতিষ্ঠিত একটি সরকারী বিভাগ। দুর্যোগের ঝুঁকি হ্রাস করার কর্মসূচি গ্রহণ, কোন দুর্যোগে দক্ষতার সাথে সাড়া দান এবং দুর্যোগের ঝুঁকি ব্যবস্থাপনার সাথে সংশ্লিষ্ট সংস্থা সমূহের মধ্যে সমন্বয় সাধনে দুর্যোগ ব্যবস্থাপনা ও ত্রাণ মন্ত্রণালয়কে সার্বিকভাবে সহায়তা প্রদান করার লক্ষ্যে এটি প্রতিষ্ঠিত হয়। এর সদর দপ্তর ঢাকা, বাংলাদেশ-এ অবস্থিত।

## ইতিহাস
২০১২ সালে বাংলাদেশ আওয়ামী লীগ নেতৃত্বাধীন সরকার দুর্যোগ ব্যবস্থাপনা অধিদপ্তর প্রতিষ্ঠা করে। বাংলাদেশের সংসদে “দুর্যোগ ব্যবস্থাপনা আইন, ২০১২” পাসের মাধ্যমে এই অধিদপ্তর গঠিত হয়।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:২০১২-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০১২-এ প্রতিষ্ঠিত সরকারি সংস্থা
বাংলাদেশ ফরেন ট্রেড ইনস্টিটিউট

**বাংলাদেশ ফরেন ট্রেড ইনস্টিটিউট** বাংলাদেশের একটি স্বায়ত্বশাসিত গবেষণা প্রতিষ্ঠান। এটি গবেষণার মাধ্যমে দ্বিপাক্ষিক বাণিজ্যের উন্নতি সাধন করে। এটি বাংলাদেশের রাজধানী ঢাকায় অবস্থিত। আলী আহমেদ হলেন এই প্রতিষ্ঠান প্রধান নিবার্হী কর্মকর্তা।

## ইতিহাস
বাংলাদেশ ফরেন ট্রেড ইনস্টিটিউট ২০০৩ সালে বাংলাদেশ বাণিজ্য মন্ত্রণালয়ের অধীনে প্রতিষ্ঠিত হয়। এটি শুরু হয় মন্ত্রণালয়ের সরকারি-বেসরকারি অংশীদারত্বের মাধ্যমে। বাংলাদেশ বাণিজ্য মন্ত্রণালয়ের অধীনে একটি বিশেষ পর্ষদ দ্বারা এটি পরিচালিত হয়। দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রির মতো বেসরকারি প্রতিষ্ঠান এই পরিচালনা পর্ষদের অন্তর্ভুক্ত।

## তথ্যসূত্র

## বহিঃসংযোগ

বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:বাণিজ্য মন্ত্রণালয় (বাংলাদেশ)
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের বৈদেশিক বাণিজ্য
বাংলাদেশ পল্লী উন্নয়ন বোর্ড

** বাংলাদেশ পল্লী উন্নয়ন বোর্ড **, বা বিআরডিবি গ্রামীণ এলাকায় উন্নয়নের জন্য দায়বদ্ধ একটি সরকারী বোর্ড এবং বাংলাদেশের বৃহত্তম সরকারি কর্মসূচিতে জড়িত প্রতিষ্ঠান। এর সদরদপ্তর ঢাকা, বাংলাদেশ -এ অবস্থিত। 

বর্তমানে এর মহাপরিচালক আ গাফ্ফার খান

## ইতিহাস
১৯৭২ সালে বাংলাদেশ সরকার গ্রামীণ উন্নয়ন কর্মসূচি বাস্তবায়ন করে।  যা ১৯৮২ সালে বাংলাদেশ পল্লী উন্নয়ন বোর্ডে পরিবর্তিত হয়েছিল।
## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৮২-এ বাংলাদেশে প্রতিষ্ঠিত
বিষয়শ্রেণী:১৯৮২-এ প্রতিষ্ঠিত সরকারি সংস্থা
ন্যাশনাল মেরিটাইম ইনস্টিটিউট

**ন্যাশনাল মেরিটাইম ইনস্টিটিউট, চট্টগ্রাম** বাংলাদেশের একটি স্বায়ত্তশাসিত রাষ্ট্র মালিকানাধীন গবেষণা ও শিক্ষা প্রতিষ্ঠান। এটি একটি সংবিধিবদ্ধ সংস্থা হিসেবে মেরিনদের প্রশিক্ষণে কাজ করে এবং বাংলাদেশে গবেষণা পরিচালনা করে। এটি বাংলাদেশের চট্টগ্রামে অবস্থিত।

## ইতিহাস
ন্যাশনাল মেরিটাইম ইনস্টিটিউটটি ১৯৫২ সালে হাজী ক্যাম্পের নিকট প্রতিষ্ঠিত হয়। ততকালীন এর অবস্থান ছিল চট্টগ্রামের পাহাড়তলীতে। ১৯৭১ সালে স্বাধীনতার পর, ইনস্টিটিউটটি সিমনের হোস্টেলে স্থানান্তরিত হয়। ১৯৭৩ সালে ইনস্টিটিউটটি হাজী ক্যাম্পের কাছে তার মূল স্থানে ফিরে আসে। বাংলাদেশ সরকার এবং জাপান সরকারের সহযোগীতায় ১৯৯৪ সালে ইনস্টিটিউটির স্থায়ী ক্যাম্পাস প্রতিষ্ঠিত হয়।  ইনস্টিটিউটটি নৌপরিবহন মন্ত্রণালয়ের অধীনস্থ। এটি বাংলাদেশে প্রথম রাষ্ট্রীয় মালিকানাধীন প্রতিষ্ঠান যা বাংলাদেশের সামুদ্রিক শিক্ষা প্রদান করে।

## আরো দেখুন
* বাংলাদেশ মেরিন ফিশারীজ একাডেমী

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৫২-এ পাকিস্তানে প্রতিষ্ঠিত
বিষয়শ্রেণী:চট্টগ্রাম জেলার মহাবিদ্যালয়
বৌদ্ধ ধর্মীয় কল্যাণ ট্রাস্ট

** বৌদ্ধ ধর্মীয় কল্যাণ ট্রাস্ট ** একটি স্বায়ত্তশাসিত সরকারি সংস্থা যা বাংলাদেশের বৌদ্ধ সম্প্রদায়ের কল্যাণে দায়বদ্ধ। এর সদরদপ্তর ঢাকা, বাংলাদেশ -এ অবস্থিত।

## ইতিহাস
বৌদ্ধ ধর্মীয় কল্যাণ ট্রাস্ট ১৯৮৪ সালে প্রতিষ্ঠিত হয়েছিল। এটি ধর্ম বিষয়ক মন্ত্রণালয় (বাংলাদেশ) এর অধীনে পরিচালিত হয়। এটির সদরদপ্তর ঢাকা বাসাবোর ধর্মরাজিক বৌদ্ধবিহার কমপ্লেক্স এ অবস্থিত। মূলত ট্রাস্টটি ১৯৮৩ সালে বৌদ্ধ ধর্মীয় কল্যাণ ট্রাস্ট অধ্যাদেশের অধীনে প্রতিষ্ঠিত হয়েছিল। . ২০১২ সালের বাজেটে এই ট্রাস্টের জন্য বরাদ্দ ছিল ৩ কোটি টাকা।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৮৪-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক ধর্মীয় সংগঠন
বিষয়শ্রেণী:১৯৮৪-এ প্রতিষ্ঠিত সরকারি সংস্থা
বিষয়শ্রেণী:বাংলাদেশে বৌদ্ধধর্ম
জ্যায়ান ভ্যাল জ্যায়ান

**ইমানুয়েল ডেলকর** ( জন্ম জুন ১৯, ১৯৮০ মন্টলুকন, আলিয়ের), যিনি ** জ্যায়ান ভাল জ্যায়ান** নামেও পরিচিত এবং একজন ফরাসি রন্ধনশিল্পী ও পর্নগ্রাফিক অভিনেতা। ২০০৪ সালে তার পর্নগ্রাফিক ক্যারিয়ার শুরু হয় এবং ২০০৭ সালে তিনি *AVN Male Foreign Performer of the Year award* বিজয়ী হন।  ২০১০ সালে অফিশিয়ালি পর্নগ্রাফির দুনিয়া থেকে তিনি অবসরগ্রহণ করেন এবং মূল ধারার অভিনয়ের দিকে অগ্রসর হন যদিও ২০০৯ থেকেই তিনি পর্নগ্রাফিতে অভিনয় ছেড়ে দেন। পরবর্তীতে তিনি মূল ধারার উচ্চমান সম্পূর্ণ টেলিভিশন অনুষ্ঠান কিপিং আপ উইথ দ্যা কারদাসিয়ান্সে অভিনয় করেন যদিও এই অনুষ্ঠানেই তার পর্নগ্রাফিতে অভিনয়ের ব্যপারটি ফাঁস হয়।২০০৯ সালের নভেম্বরে তিনি ব্রাভ টিভির শেফ একাডেমী অনুষ্ঠানে অংশ নেন এবং পাঁচ বছর পড়ার সুযোগ পান।  পরে আবার যখন তার পর্নগ্রাফিতে অভিনয়ের ব্যপারটি ফাঁস হয় তিনি এ বিষয়ে "No Comment" বলেন। জ্যায়ান এছাড়াও কিছু মূল ধারার অনুষ্ঠানে অংশ নেন যার মধ্যে দ্যা লাস্ট শিপ এবং জ্যান দ্যা ভার্জিন অন্যতম। জ্যায়ান বর্তমানে একজন পূর্ণকালীন রাঁধুনি এবং বডিবিল্ডার হিসেবে কাজ করছেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:People from Montluçon
বিষয়শ্রেণী:French male pornographic film actors
বিষয়শ্রেণী:French expatriates in the United States
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:১৯৮০-এ জন্ম
বিষয়শ্রেণী:ফরাসি পর্নোগ্রাফি চলচ্চিত্র অভিনেতা
থিওডোর ড্রাইজার

**থিওডোর হারমান আলবার্ট ড্রাইজার** (; ২৭ আগস্ট ১৮৭১ - ২৮ ডিসেম্বর ১৯৪৫) ছিলেন একজন মার্কিন ঔপন্যাসিক ও সাংবাদিক। তার উল্লেখযোগ্য উপন্যাসসমূহ হল *সিস্টার ক্যারি* (১৯০০) ও *অ্যান আমেরিকান ট্র্যাজেডি* (১৯২৫)।

## প্রারম্ভিক জীবন
ড্রাইজার ১৮৭১ সালের ২৭শে আগস্ট ইন্ডিয়ানা অঙ্গরাজ্যের টেরে হাউটে শহরে জন্মগ্রহণ করেন। তার পিতা জন পল ড্রাইজার ও মাতা সারা মারিয়া (প্রদত্ত নাম: শানাব)। জন জার্মানির মায়েন থেকে আগত জার্মান অভিবাসী এবং সারা ওহাইওর ডেটনের নিকটবর্তী মেনোনিট ফার্মিং কমিউনিটির বাসিন্দা ছিলেন।

## সাহিত্যকর্ম
;কথাসাহিত্য
* *সিস্টার ক্যারি* (Sister Carrie, ১৯০০)
* *জেনি গেরহার্ট* (Jennie Gerhardt, ১৯১১)
* *দ্য ফিনান্সিয়ার* (The Financier, ১৯১২)
* *দ্য টাইটান* (The Titan, ১৯১৪)
* *দ্য জিনিয়াস* (The "Genius", ১৯১৫)
* *ফ্রি অ্যান্ড আদার স্টোরিজ* (Free and Other Stories, ১৯১৮)
* *অ্যান আমেরিকান ট্র্যাজেডি* (An American Tragedy, ১৯২৫)
* *চেইন্স: লেসার নভেলস অ্যান্ড স্টোরিজ* (Chains: Lesser Novels and Stories, ১৯২৭)
* *দ্য বুলওয়ার্ক* (The Bulwark, ১৯৪৬)
* *দ্য স্টোইক* (The Stoic, ১৯৪৭)

;নাটক
* *প্লেস অব দ্য ন্যাচারাল অ্যান্ড সুপারন্যাচারাল* (Plays of the Natural and Supernatural, ১৯১৬)
* *দ্য হ্যান্ড অব দ্য পটার* (The Hand of the Potter, ১৯১৮; প্রথম মঞ্চস্থ হয় ১৯২১ সালে)

;অকল্পিত সাহিত্য
* *আ ট্রাভেলার অ্যাট ফোর্টি* (A Traveler at Forty, ১৯১৩)
* *আ হুসিয়ার হলিডে* (A Hoosier Holiday, ১৯১৬)
* *টুয়েলভ মেন* (Twelve Men, ১৯১৯; নিউ ইয়র্ক: বনি অ্যান্ড লিভরাইট)

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৮৭১-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:১৯শ শতাব্দীর মার্কিন ঔপন্যাসিক
বিষয়শ্রেণী:১৯শ শতাব্দীর মার্কিন লেখক
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর মার্কিন প্রাবন্ধিক
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:ইন্ডিয়ানার ঔপন্যাসিক
বিষয়শ্রেণী:ইন্ডিয়ানার লেখক
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন আত্মজীবনীকার
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:মার্কিন পুরুষ ছোটগল্পকার
বিষয়শ্রেণী:মার্কিন পুরুষ প্রাবন্ধিক
বিষয়শ্রেণী:মার্কিন পুরুষ সাংবাদিক
বিষয়শ্রেণী:মার্কিন নাস্তিক
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাহিত
বিষয়শ্রেণী:১৯শ শতাব্দীর পুরুষ লেখক
বিষয়শ্রেণী:মার্কিন ছোটগল্পকার
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:ইলিনয়ের ঔপন্যাসিক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:মার্কিন সাম্যবাদী
জেমস ক্রান

**জেমস ডগলাস ক্রান** (জন্ম ২৮ জানুয়ারী ১৯৪৪)  যুক্তরাজ্যের  রকনজারভেটিভ পার্টির একজন প্রাক্তন রাজনীতিবিদ। তিনি বেলারলে (১৯৮৭-১৯৯৭) সংসদ নির্বাচনী এলাকা বেভারলি এবং হোল্ডেরেন্সের (১৯৯৭-২০০৫) আসনে সংসদ সদস্য (এমপি) ছিলেন।

## প্রারম্ভিক জীবন
**জেমস ক্রান** অ্যাবরদিন শহরের  রুথিরিস্টন স্কুল থেকে ১৯৫৯ সালে  গিয়েছিলাম  লিডার মেডেলিওন বিজয়ী হন।   তিনি অ্যাবরদিন বিশ্ববিদ্যালয়ে পড়াশোনা করেন সেখান থেকে স্নাতক ও স্নাতকোত্তর ডিগ্রি অর্জন করেন। । তিনি ১৯৬৮ সালের দৈনিক মিরর স্পিকিং ট্রফি বিজয়ী হন।  

**ক্রান** ১৯৭৯ -৭১ সালে কনজারভেটিভ (রক্ষণশীল) গবেষণা বিভাগের গবেষক ছিলেন এবং ১৯৭০ সালের সাধারণ নির্বাচনের সময় বিরোধী দলের ( এডওয়ার্ড হিথ ) ব্রিফিং দলের নেতা ছিলেন। ১৯৭১ -৭৯ সাল থেকে, তিনি পেনশন তহবিলের জাতীয় সমিতির সচিব ও প্রধান নির্বাহী ছিলেন।  তিনি ১৯৭৯-৮৪  থেকে  ব্রিটিশ শিল্প সংস্থা -সিবিআই এর উত্তরাঞ্চলীয় পরিচালক এবং ১৯৮৪-৮৭ সাল  পর্যন্ত সিবিআইয়ের পশ্চিম মিডল্যান্ডস শাখার পরিচালক ছিলেন।  ১৯৭৪-৭৯ সাল পর্যন্ত লন্ডন বরো অব সাতনের  কাউন্সিলর ছিলেন এবং স্বাস্থ্য ও হাউজিং কমিটির চেয়ারম্যান হিসাবে দায়িত্ব পালন করেন। 

## সংসদীয় কর্মজীবন
**ক্রান** ১৯৮৭ সালে  বেভারলে অঞ্চল থেকে এমপি নির্বাচিত হয়ে স্যার প্যাট্রিক ওয়ালের কাছ থেকে দায়িত্ব গ্রহণ করেন।  ১৯৯৭ সালে তিনি বেভারলি এবং হোল্ডেরেন্সের নির্বাচনী এলাকায় স্থানান্তরিত হন।

তিনি ডানপন্থী রক্ষণশীল সাংসদদের '৯২ গ্রুপের সদস্য ছিলেন। এ গ্রুপে জন মেজর (জুন ১৯৯৫), মাইকেল হাওয়ার্ড (১৯৯৭) এবং উইলিয়াম হ্যাগের প্রচারণায়  (১৯৯৭) সক্রিয় অংশগ্রহণ করেন। । 

তিনি শুরু থেকে মাথ্রিচ্যাট চুক্তির বিপক্ষের লোক ছিলেন তাই   ইউরো মুদ্রাসহ কাছাকাছি অঞ্চলের ইউরোপীয় দেশগুলো একীকরণের বিরোধী ছিলেন। 

ক্রান উত্তর আয়ারল্যান্ডের একজন সাংসদের ব্যক্তিগত সচিব ছিলেন (১৯৯৫-৯৬)।  ওয়াশিংটন ডিসি-তে প্রথম বৈঠকে তিনি সিনিয়র ফিনের প্রেসিডেন্ট গ্যারি অ্যাডামসের সাথেও উপস্থিত ছিলেন।  এছাড়াও **ক্রান** পিয়ারিং হুইপ ও সহকারী চীফ হুইপ (১৯৯৭-২০০১) ছিলেন।   তার দল বিরোধীদলে থাকাবস্থায় তিনি হাউসের উপনেতা নিযুক্ত হন, কিন্তু পরবর্তীতে তিনি একাধিক কার্যক্রমে দ্বিমত পোষণ করে এখান থেকে পদত্যাগ করেন।  তিনি সরকারি বেশ কয়েকটি দফতরের নির্বাচন কমিটি সদস্য ছিলেন। এর মধ্যে রয়েছে বাণিজ্য ও শিল্প (১৯৮৭-৯২); প্রশাসন (১৯৯৭-৯৮); নির্বাচন (১৯৯৮-২০০১); এবং প্রতিরক্ষা (২০০১-০৫)। তিনি ওয়েইস অ্যান্ড মিন প্যানেলের চেয়ারম্যান (২০০১-০৫) এবং ইউরোপ কাউন্সিলের সদস্য এবং ডব্লিউ ই ইউ  (২০০১-০২)-এর সদস্য ছিলেন। 

* ।

## ব্যক্তিগত জীবন
ক্রান ১৯৭৩ সালে দক্ষিণ কেনসিংটনের বাসিন্দা  পেনেলোপ বারবারা উইলসনকে বিয়ে করেন। তার এক মেয়ে সন্তান আছে।

## তথ্যসূত্র

* হুজ হু ২০০৫, এ এন্ড সি ব্ল্যাক, লন্ডন, ২০০৫। 
* ডাইরিজ (১৯৮৭-১৯৯২), এডভিনা কারি এমপি, ২০০২, 


## বহিঃসংযোগ

* তার কাজ আপনার জন্যে https://www.theyworkforyou.com/mp/james_cran/beverley_and_holderness

বিষয়শ্রেণী:২০২৩-এ মৃত্যু
বিষয়শ্রেণী:১৯৪৪-এ জন্ম
বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২
বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭
বিষয়শ্রেণী:যুক্তরাজ্যের সংসদ সদস্য ১৯৯৭-২০০১
বিষয়শ্রেণী:যুক্তরাজ্যের সংসদ সদস্য ২০০১-২০০৫
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:স্কটিশ রক্ষণশীল রাজনীতিবিদ
বিষয়শ্রেণী:অ্যাবারডিন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ ইউরোপীয় বিচ্ছিন্নতাবাদী
বিষয়শ্রেণী:অ্যাবারডিনের রাজনীতিবিদ
সরকারি আবাসন পরিদপ্তর

**সরকারি আবাসন অধিদপ্তর** সরকারি বাসস্থান এবং রাষ্ট্রীয় অতিথির আবাসনের জন্য সরকারি পরিচালক হিসাবে দায়িত্বশীল। এর সদরদপ্তর ঢাকা, বাংলাদেশ -এ অবস্থিত।

## ইতিহাস
১৯৭১ সালের বাংলাদেশ স্বাধীনতা যুদ্ধ পর সরকারি আবাসন অধিদপ্তর গঠন করা হয়েছিল।  ঢাকায় কেন্দ্রীয় এস্টেট অফিস, ঢাকায় এস্টেট অফিস, চট্টগ্রামের রিজিওনাল এস্টেট অফিস এবং রিস্ট হাউসগুলি পরিচালনা পর্ষদের মাধ্যমে একত্রিত করা হয়। ১৯৮৯ সালের ৯ নভেম্বর চারটি অফিসকে পৃথকভাবে সরকারি আবাসন অধিদপ্তর নাম রাখা হয়। এটি এন.এ.এম. পরিচালনা করে।  ২০০১ সালের ন্যাম এর জন্য নির্মিত এপার্টমেন্টগুলিকে বর্তমানে জাতীয় সংসদ ভবনের  জন্য ব্যবহার করা হয়।  পরিচালক ও সরকারের জন্য বাসস্থান পরিচালনা করে  ঢাকাতে এবং চট্টগ্রাম এ, একজন অফিসার।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:১৯৮৩-এ প্রতিষ্ঠিত সরকারি সংস্থা
ইউ.এম.সি. জুট মিলস লিমিটেড

**ইউএমসি জুট মিলস লিমিটেড** বাংলাদেশের নরসিংদী জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। মুলতঃ ইউনাইটেড জুট মিল, মেঘনা জুট মিল ও চাঁদপুর জুট মিল - এই তিনটি পৃথক মিলের সমন্বয়ে গড়ে উঠেছে এই প্রতিষ্ঠানটি।

## অবস্থান
বাংলাদেশের মধ্যাঞ্চলের ঢাকা বিভাগের নরসিংদী জেলার সদর উপজেলার সাটিরপাড়ায় এই শিল্প প্রতিষ্ঠানটি অবস্থিত।

## ইতিহাস
এই শিল্প প্রতিষ্ঠানটির ইউনাইটেড মিলটি ১৯৬২ সালে, মেঘনা মিলটি ১৯৬৬ সালে ও চাঁদপুর মিলটি ১৯৬৭ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

## অবকাঠামো
এই বৃহদায়তন শিল্প-কমপ্লেক্সটি ৫২.২৯১২ একর জায়গা জুড়ে অবস্থিত।

## কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬ হাজারেরও অধিক কর্মী নিয়োজিত রয়েছে।

## উৎপাদন ক্ষমতা
এই মিলে রয়েছে ৩৭৪ হেসিয়ান ও ৪৬৫ সেকিং লুম এবং গড়ে এর মাসিক উৎপাদন ক্ষমতা ৪৪৯ মেট্রিক টন হেসিয়ান ও ১,৬৫৫ মেট্রিক টন সেকিং লুম।

## উৎপাদিত পণ্য
* কাপড়
* থলে।

## বাণিজ্য
১০০ ভাগ রপ্তানিমুখী এই প্রতিষ্ঠান থেকে প্রতিবছর প্রচুর বৈদেশিক মুদ্রা আয় হয়।

## আরও দেখুন
* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

## তথ্যসূত্র

## বহিঃসংযোগ
* ইউ.এম.সি. জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

বিষয়শ্রেণী:১৯৬২-এ প্রতিষ্ঠিত
বিষয়শ্রেণী:১৯৬৬-এ প্রতিষ্ঠিত
বিষয়শ্রেণী:১৯৬৭-এ প্রতিষ্ঠিত
বিষয়শ্রেণী:বাংলাদেশের পাটকল
চম্পারণ হামসফর এক্সপ্রেস

**চম্পারন হামসফর এক্সপ্রেস** (১৫৭০৫/১৫৭০৬) হলো একটি অতিদ্রিত ট্রেন, যেটি দিল্লী থেকে বিহারের কাটিহার পর্যন্ত চলাচল করে। এটি একটি হামসফর এক্সপ্রেস শ্রেণীভূক্ত ট্রেন

## ইতিহাস
ভারতের প্রধানমন্ত্রী নরেন্দ্র মোদি ২০১৮ সালে এপ্রিল মাসে এই ট্রেনটির শুভারম্ভ করেন। চম্পারন সত্যাগ্রহের শতবর্ষ পূর্তি উপলক্ষ্যে এর নাম হয়েছে চম্পারন হামসফর এক্সপ্রেস।

## যাত্রাপথে গুরুত্বপূর্ণ স্টেশন
* কাটিহার জংশন
* পূর্ণিয়া জংশন
* সাহর্সা জংশন
* সমস্তিপুর জংশন
* মুজফ্ফরপুর জংশন
* বাপুধাম মোতাহারী
* লখনউ
* কানপুর সেন্ট্রাল
* দিল্লী জংশন

## তথ্যসূত্র

বিষয়শ্রেণী:হামসফর এক্সপ্রেস ট্রেন
বিষয়শ্রেণী:দিল্লির রেল পরিবহন
বিষয়শ্রেণী:বিহারের রেল পরিবহন
বিষয়শ্রেণী:উত্তরপ্রদেশের রেল পরিবহন
বিষয়শ্রেণী:কাটিহারের পরিবহন
বিষয়শ্রেণী:দিল্লির পরিবহন
গণপূর্ত অধিদপ্তর

**গণপূর্ত অধিদপ্তর** একটি সরকারী বিভাগ যা সরকারি সংস্থা ও সংস্থার ভবন ও কাঠামো নির্মাণের জন্য দায়বদ্ধ। এর সদরদপ্তর ঢাকা, বাংলাদেশ -এ অবস্থিত। এটি গৃহায়ন ও গণপূর্ত মন্ত্রণালয়ের অধীনে কাজ করে থাকে।

## ইতিকথা
এ বিভাগ দ্বারা সম্পাদিত বেশিরভাগ কাজগুলি সরকারি স্থাপত্য বিভাগ দ্বারা পরিকল্পিত হয়। এটি একজন প্রধান প্রকৌশলীর নেতৃত্বে পরিচালিত হয়।

## ভিশন ও মিশন
**ভিশন**: রুপকল্প ২০৪১ কে সামনে রেখে ডিজিটাল বাংলাদেশ গড়ে তোলার লক্ষে সরকারের উন্নয়ন পরিকল্পনার আওতায় উন্নয়নশীল দেশের সকল চ্যালেঞ্জ মোকাবেলা পূর্বক যুগোপযোগী অবকাঠামো নির্মাণসহ প্রাতিষ্ঠানিক ও আবাসিক সুবিধাদি সুনিশ্চিত করা।

**মিশন**: সর্বশেষ প্রকৌশল প্রযুক্তিগত কলাকৌশলের সর্বোত্তম প্রয়োগের দ্বারা পরিবেশ বান্ধব, নিরাপদ ও টেকসইভাবে সকল প্রকার সরকারি দপ্তর, বাসভবন ও অন্যান্য স্থাপনা নির্মাণ এবং সরকারি কেপিআই স্থাপনাসমূহ সহ সকল প্রকার সরকারি অবকাঠামো সমূহের সুষ্ঠু রক্ষণাবেক্ষণ কাজ নিশ্চিত করণ।

## গণপূর্ত অধিদপ্তরের কার্যক্রম

সরকারী সকল ধরনের ভৌত ও সামাজিক অবকাঠামো নির্মাণ।

 গণপূর্ত অধিদপ্তরের কাজের ক্ষেত্র:
* সরকারি ভবন এবং স্থাপনা নির্মাণ ও রক্ষণাবেক্ষণ।
* সরকারি পরিত্যক্ত সম্পত্তির সুষ্ঠু রক্ষণাবেক্ষণ এবং ব্যবস্থাপনা নিশ্চিত করা।
* নির্মাণ সামগ্রীর গুনগত মানের স্থিতিশীলতায় ভূমিকা রাখা।
* কেপিআই স্থাপনাসহ অন্যান্য সরকারি স্থাপনা নির্মাণ ও রক্ষণাবেক্ষণ।
* সরকারি বিভিন্ন স্থাপনার কাঠামো নকশা এবং ইলেক্ট্রোমেকানিক্যাল নকশা প্রস্তুতকরণ।
* বিভিন্ন স্মৃতিস্তম্ভ এবং ঐতিহাসিক স্থাপনাসমূহের পুনঃনির্মাণ, রক্ষণাবেক্ষণ এবং সংস্কার।
* পাবলিক উদ্যানসমূহের রক্ষণাবেক্ষণ এবং উন্নয়ন।
* সরকারি অফিস ও বাসভবনের ভাড়া নির্ধারণ।
* কর বহির্ভূত রাজস্ব আদায়।
* সিডিউল অব রেটস প্রণয়ন।
* সরকারি ভবন এবং স্থাপনাসমূহের রেক্ট্রফিটিংস এর কাজ করন ।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৪৮-এ পাকিস্তানে প্রতিষ্ঠিত
বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত
বারসই

**বারসোই** () হল বিহারের পূর্বাংশের কাটিহার জেলার একটি মহকুমা শহর এবং উত্তর পূর্ব সীমান্ত রেলের একটি গুরুত্বপূর্ণ জংশন স্টেশন।

## তথ্যসূত্র

https://en.m.wikipedia.org/wiki/Barsoi#cite_ref-1

বিষয়শ্রেণী:কাটিহার জেলার শহর ও নগর
টম ক্যাম্পবেল

**টমাস ক্যাম্পবেল** (; জন্ম: ৯ ফেব্রুয়ারি, ১৮৮২ - মৃত্যু: ৫ অক্টোবর, ১৯২৪) মিডলোথিয়ানের এডিনবরায় জন্মগ্রহণকারী ও স্কটল্যান্ডীয় বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছেন টম ক্যাম্পবেল। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন **টম ক্যাম্পবেল**।

## প্রথম-শ্রেণীর ক্রিকেট
১৯০৬-০৭ মৌসুম থেকে ১৯১২ সাল পর্যন্ত টম ক্যাম্পবেলের প্রথম-শ্রেণীর খেলোয়াড়ী জীবন চলমান ছিল। ১৯০৬-০৭ মৌসুমে কারি কাপ প্রতিযোগিতায় প্রথমবারের মতো ট্রান্সভালের সদস্যরূপে অংশ নেন। চার মৌসুম পরই অস্ট্রেলিয়া গমনের উদ্দেশ্যে দক্ষিণ আফ্রিকা দলের সদস্য করা হয় টম ক্যাম্পবেলকে। পার্সি শেরওয়েলের নেতৃত্বে ঐ সফরে অবশ্য কোন টেস্টে অংশগ্রহণের সুযোগ পাননি তিনি।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ লাভ করেছিলেন টম ক্যাম্পবেল। ১ জানুয়ারি, ১৯১০ তারিখে জোহেন্সবার্গে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১০ জুন, ১৯১২ তারিখে লর্ডসে স্বাগতিক ইংল্যান্ডের বিপক্ষে সর্বশেষ টেস্ট খেলেন তিনি।

১৯০৯-১০ মৌসুমে সফরকারী ইংরেজ দলের বিপক্ষে ডারবান টেস্টে ৪৮ রানের উল্লেখযোগ্য ইনিংস উপহার দেন। এটিই তার ব্যক্তিগত সর্বোচ্চ ইনিংস ছিল। ইংল্যান্ডের বিপক্ষে দক্ষিণ আফ্রিকা দল রাবার জয় করে। ঐ সিরিজের চার টেস্টেই তার অংশগ্রহণ ছিল।

১৯১২ সালে ইংল্যান্ড গমন করেন। তবে, এ সফরে তিনি স্বাভাবিক ক্রীড়াশৈলী উপস্থাপন করতে পারেননি। লর্ডসে ত্রি-দেশীয় প্রতিযোগিতায় একটিমাত্র খেলায় ইংল্যান্ডের মুখোমুখি হয়েছিলেন। দক্ষিণ আফ্রিকার সুপরিচিত ক্রিকেটার ছিলেন। ব্যাটসম্যান হিসেবে তেমন সুবিধে করতে পারেননি। তবে, উইকেট-রক্ষক হিসেবে যথেষ্ট কৃতিত্বের স্বাক্ষর রেখে গেছেন।

## ব্যক্তিগত জীবন
১৬ ডিসেম্বর, ১৯১৬ তারিখে জোহেন্সবার্গ থেকে আসা কেপ মেইল ট্রেন থেকে পড়ে যান। অতঃপর মালবাহী ট্রেনে তাকে নিয়ে যাওয়া হয়। মস্তিষ্কে ও মাথায় গুরুতর আঘাত পান। ক্রুজারডর্প হাসপাতাল থেকে ছাড়পত্র দেয়া হয়। এক পর্যায়ে ধারণা করা হয়েছিল যে, তিনি হয়তো আর স্বাভাবিক জীবন ফিরে পাবেন না।

৫ অক্টোবর, ১৯২৪ তারিখে ৪২ বছর বয়সে নাটালের মিনডেল রেলওয়ে সাইডিংয়ে রেল দূর্ঘটনায় টম ক্যাম্পবেলের দেহাবসান ঘটে।
 
## তথ্যসূত্র

## আরও দেখুন
* স্ট্যানলি স্নুক
* গর্ডন হোয়াইট
* সানফয়েল সিরিজ
* ১৯১২ ত্রি-দেশীয় প্রতিযোগিতা
* দক্ষিণ আফ্রিকান টেস্ট ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৮২-এ জন্ম
বিষয়শ্রেণী:১৯২৪-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:উইকেট-রক্ষক
মোঃ নাজিমুদ্দিন

**মোঃ নাজিমুদ্দিন** (পিএসসি) বাংলাদেশ সেনাবাহিনীর একজন সাবেক লেফটেনেন্ট জেনারেল। তিনি জেনারেল অফিসার কমান্ডিং, আর্মি ট্রেনিং অ্যান্ড ডক্ট্রাইন কমান্ড (জিওসি) এ সর্বশেষ নিযুক্ত ছিলেন।

## কর্মজীবন
তিনি ৮ম বিএমএ দীর্ঘ মেয়াদী কোর্সে বাংলাদেশ সেনাবাহিনীতে কমিশন লাভ করেন। । যশোর এরিয়া কমান্ডার হিসাবে দায়িত্ব পালন করেন এবং বাংলাদেশ সেনাবাহিনীর প্রধান জেনারেল স্টাফ (সিজিএস) হিসাবে দায়িত্ব পালন করেন।

১৯৮৩ সালে সেনাবাহিনীতে কমিশন পাওয়া মেজর জেনারেল (বর্তমানে লেফটেনেন্ট জেনারেল) মোঃ নাজিমুদ্দিন ৫৫ পদাতিক ডিভিশনের জিওসি হওয়ার আগে  বাংলাদেশ আনসার ও গ্রাম প্রতিরক্ষা বাহিনীর মহাপরিচালকের দায়িত্বও পালন করেছেন। 

তিনি মিরপুর ক্যান্টনমেন্টের ডিফেন্স সার্ভিসেস কমান্ড অ্যান্ড স্টাফ কলেজের (ডিএসসিএসসি) ডিরেক্টরিং স্টাফ হিসেবেও দায়িত্ব পালন করেন।  তিনি ডিফেন্স সার্ভিসেস কমান্ড অ্যান্ড স্টাফ কলেজ (ডিএসসিএসসি), মিরপুর ক্যান্টনমেন্টের স্নাতক।

## আরও দেখুন
বাংলাদেশ সেনাবাহিনী

## তথ্যসূত্র

## বহিঃসংযোগ

বিষয়শ্রেণী:১৯৬০-এ জন্ম
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী জেনারেল
বিষয়শ্রেণী:কুষ্টিয়া জেলার সামরিক ব্যক্তি
নাজিমুদ্দিন

**নাজিমুদ্দিন** দ্বারা বোঝানো হতে পারে:
* মোঃ নাজিমুদ্দিন,  (পিএসসি) বাংলাদেশ সেনাবাহিনীর লেফটেনেন্ট জেনারেল।
* খাজা নাজিমুদ্দিন, (১৮৯৪ – ১৯৬৪)  রাজনীতিবিদ। তিনি ঢাকার নবাব পরিবারের সদস্য ছিলেন।  দুইবার বাংলার প্রধানমন্ত্রীর দায়িত্ব পালন করেন। 
* এমভি নাজিমুদ্দিন,  একটি ফেরী যা ২০০৮ সালের ১৩ মে বাংলাদেশের ঘোরাউতুরা নদীতে ডুবে যায়। এই দুর্ঘটনার ফলে কমপক্ষে ৪০জন যাত্রী প্রাণ হারায়।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
ক্যামব্রিয়ান পূর্ব খরগোশ

**ক্যামব্রিয়ান পূর্ব খরগোশ** অথবা **ক্যামব্রিয়ান পূর্ব সময়ে খরগোশের জীবাশ্ম** এই সুবচনটি জীববিজ্ঞানী জেবিএস হ্যাল্ডেন দ্বারা জনপ্রিয় হওয়া একটি সুবিখ্যাত সুবচন। তাকে যখন প্রশ্ন করা হয়েছিল যে ঠিক কোন প্রমাণটি বিবর্তন তত্ত্ব এবং সে বিষয়ের উপর করা গবেষণা নিয়ে তার আত্মবিশ্বাসকে হ্রাস করবে, তখন তিনি এ উত্তরটি দিয়েছিলেন। তার উত্তরটি ১৯৯০ এর সময়ে বেশ আলোচিত এবং বহুল ব্যবহৃত একটি সুবচনে পরিণত হয়েছিল৷ তার গবেষণাকালীন অনেক বিবৃতিই জনপ্রিয়তা লাভ করেছে।

কেউ কেউ এই উত্তরকে আমলে নিয়ে দাবি করেছেন যে, বিবর্তন কে কখনোই দেখা যায় বা অনুভব করা যায় এই জাতীয় কোন প্রকার প্রমাণ দিয়ে মিথ্যা প্রমাণ করা যাবে না। এরূপ একজন বিখ্যাত দার্শনিক কার্ল পপার বলেছেন মিথ্যা প্রমাণ করার বিষয়টি বিজ্ঞানে খুবই গুরুত্বপূর্ণ একটি বিষয়। বিবর্তন তত্ত্ব বিজ্ঞানের বিষয় কিনা তা নিয়ে তিনি প্রথমে সন্দেহ পোষণ করলেও পরবর্তীকালে এই উপসংহারে উপনীত হয়েছেন যে, বিজ্ঞানের অন্যতম আলোচ্য গবেষণা ক্ষেত্র হলো বিবর্তন নিয়ে গবেষণা।

খরগোশ হচ্ছে স্তন্যপায়ী জীব। বিজ্ঞানের দর্শনের দৃষ্টিভঙ্গি থেকে এটা বলা যায় যে যদি খরগোশের একটা জীবাশ্মও ক্যামব্রিয়ান পূর্ব কোন পাথরে খুঁজে পাওয়া যায়, তখন সেই মুহূর্ত থেকে প্রতীয়মান হবে যে বিবর্তন নিয়ে পৃথিবীর সাধারণ মানুষ যে ধারণা উপলব্ধ হয়েছে, সে বুঝায় বিশাল রকমের ঘাটতি আছে। স্তন্যপায়ী প্রাণীরা  ভূতাত্ত্বিক সময় সীমা অনুসারে ক্যামব্রিয়ান পূর্ব সময়ের বহুকাল পরে আবির্ভূত হয়েছে। ভূতাত্ত্বিক তথ্য থেকে জানা যায় যে যদিও প্রথম স্তন্যপায়ী প্রাণী  ট্রাইওসিক যুগে বিচরণ করেছিল; কিন্তু আধুনিক স্তন্যপায়ী প্রাণীদের বর্গের আবির্ভাব ঘটেছে প্যালিওজিন সময়ের প্যালিওসিন এবং ইওসিন যুগে; যা ক্যাম্বিয়াম পূর্ব সময়ের প্রায় ১০০ কোটি বছর পরের ঘটনা।

বিষয়শ্রেণী:বিবর্তনমূলক জীববিজ্ঞান
বিষয়শ্রেণী:জীববিজ্ঞানের দর্শন